รัฐบาลไทย-ข่าวทำเนียบรัฐบาล-ปลัด มท. เปิดอบรมหลักสูตรผู้นำการขับเคลื่อนตามหลักปรัชญาของเศรษฐกิจพอเพียงสู่เป้าหมายการพัฒนาที่ยั่งยืน พร้อมบรรยายพิเศษ “ทำไมต้อง Change for Good” ให้กับผู้ศึกษาอบรม นปส. รุ่น 78
วันอังคารที่ 5 กรกฎาคม 2565
ปลัด มท. เปิดอบรมหลักสูตรผู้นําการขับเคลื่อนตามหลักปรัชญาของเศรษฐกิจพอเพียงสู่เป้าหมายการพัฒนาที่ยั่งยืน พร้อมบรรยายพิเศษ “ทําไมต้อง Change for Good” ให้กับผู้ศึกษาอบรม นปส. รุ่น 78
ปลัด มท. เปิดอบรมหลักสูตรผู้นําการขับเคลื่อนตามหลักปรัชญาของเศรษฐกิจพอเพียงสู่เป้าหมายการพัฒนาที่ยั่งยืน พร้อมบรรยายพิเศษ “ทําไมต้อง Change for Good” ให้กับผู้ศึกษาอบรม นปส. รุ่น 78 เน้นย้ํา ปลุกไฟในตัว สร้างสมแรงปรารถนาเพื่อ Change for Good
ปลัด มท. เปิดอบรมหลักสูตรผู้นําการขับเคลื่อนตามหลักปรัชญาของเศรษฐกิจพอเพียงสู่เป้าหมายการพัฒนาที่ยั่งยืน พร้อมบรรยายพิเศษ “ทําไมต้อง Change for Good” ให้กับผู้ศึกษาอบรม นปส. รุ่น 78 เน้นย้ํา ปลุกไฟในตัว สร้างสมแรงปรารถนาเพื่อ Change for Good สร้างสิ่งที่ดีให้เกิดขึ้นด้วยความมุ่งมั่น “บําบัดทุกข์ บํารุงสุข” ให้กับพี่น้องประชาชน
เมื่อวันที่ 4 ก.ค. 65 เวลา 13.00 น. ที่ห้อง War Room ชั้น 2 อาคารศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานเปิดอบรมหลักสูตรผู้นําการขับเคลื่อนตามหลักปรัชญาของเศรษฐกิจพอเพียงสู่เป้าหมายการพัฒนาที่ยั่งยืน และบรรยายหัวข้อ “ทําไมต้อง Change for Good” ผ่านระบบ Zoom Meeting โดยมี นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร นายโสภณ สุวรรณรัตน์ รองหัวหน้าผู้ตรวจราชการกระทรวงมหาดไทย รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย ร่วมรับฟัง โดย นายอําพล อังคภากรณ์กุล ผู้ว่าราชการจังหวัดนครนายก น และคณะผู้เข้ารับการศึกษาอบรมหลักสูตรนักปกครองระดับสูง (นปส.) รุ่นที่ 78 ร่วมรับฟังจากห้องประชุมเหลืองอินเดีย ศูนย์ศึกษาและพัฒนาชุมชนนครนายก อ.เมืองนครนายก จ.นครนายก
นายสุทธิพงษ์ จุลเจริญ ปลัดกระทรวงมหาดไทย กล่าวว่า หลักสูตร นปส. เป็นหลักสูตรการฝึกอบรมเพื่อเสริมสร้างศักยภาพของผู้บริหารระดับสํานัก/กอง เพื่อมีคุณสมบัติเข้ารับการประเมินสู่การเป็นผู้บริหารระดับสูง ที่มีมาตรฐานของหลักสูตรตามที่สํานักงาน ก.พ. กําหนดไว้ในขั้นต้น แต่ทั้งนี้ กระทรวงมหาดไทยมีความมุ่งมั่นในการเสริมสร้างความเข้มข้นและความสมบูรณ์ของหลักสูตรให้สอดคล้องกับบริบทความเปลี่ยนแปลงอย่างรวดเร็วและหลากหลายในปัจจุบัน ด้วยการต่อยอดและเพิ่มเติม “หลักสูตรผู้นําการขับเคลื่อนตามหลักปรัชญาของเศรษฐกิจพอเพียงสู่เป้าหมายการพัฒนาที่ยั่งยืน” หรือ “หลักสูตร นปส.จิตอาสา” เพื่อสร้างผู้นําระดับสูงไปเป็นผู้นําองค์กร ไปเป็นผู้นําการสร้างสิ่งที่ดี Change for Good ให้กับพี่น้องประชาชนในพื้นที่ ซึ่งจําเป็นต้องมีผู้นําที่มีคุณสมบัติของการเป็นผู้นํา ทั้งในแง่ความประพฤติ “ผู้นําต้องทําก่อน” และการครองตน ครองคน ครองงาน “ด้วยหัวใจ” ไม่ใช่ทําเพราะผู้บังคับบัญชาชอบหรือสั่ง และคิดทบทวนด้วยหลักเหตุและผล อันจะเป็นต้นแบบให้กับผู้ใต้บังคับบัญชาและเป็นตัวอย่างให้กับพี่น้องประชาชน
“เป้าประสงค์สําคัญของหลักสูตรฝึกอบรมในครั้งนี้ คือ นปส.78 ทุกคนเข้าใจและน้อมนําหลักปรัชญาของเศรษฐกิจพอเพียงและทฤษฎีใหม่ประยุกต์สู่โคก หนอง นา ไปใช้ในการบริหารจัดการขับเคลื่อนการทํางานเป็นทีมร่วมกับภาคีเครือข่าย ทําให้พี่น้องประชาชนมีคุณภาพชีวิตที่มั่นคง และยั่งยืน โดยหลักสูตรนี้เป็นการอบรมแบบใช้แนวคิดตาม “ทฤษฎีเตาหลอมเหล็ก” หรือการใช้ความยากลําบากของการทํางานราชการเป็นสารตั้งต้นกระตุ้นให้ข้าราชการให้ความสําคัญกับมิตรภาพระหว่างหน่วยงาน กรม กอง รัฐวิสาหกิจ ทั้งในสังกัดกระทรวงมหาดไทย และส่วนราชการอื่น ซึ่งต้องรู้จักประสานงาน ช่วยเหลือ พูดคุย วางแผน เพื่อให้เพื่อนข้าราชการ/รัฐวิสาหกิจที่มาจากหลากหลายสังกัด ได้เข้าสู่เตาหลอมเหล็ก เป็นผู้นําที่ดวงตาเห็นธรรม ละลายพฤติกรรมของตนเอง เป็นผู้เข้ารับการศึกษาอบรมที่ดี มีระเบียบวินัย และมีความสุขในการแลกเปลี่ยนเรียนรู้ในเรื่องดี ๆ ให้เพิ่มพูนมากขึ้น เพื่อเป็นผู้นําที่จะไปนําการพัฒนาการเปลี่ยนแปลงทําให้พี่น้องประชาชนได้พบกับความสุขที่ยั่งยืน” นายสุทธิพงษ์ฯ กล่าวว่าในช่วงต้น
จากนั้น นายสุทธิพงษ์ จุลเจริญ ปลัดกระทรวงมหาดไทย บรรยายหัวข้อ “ทําไมต้อง Change for Good” โดยกล่าวว่า เป้าหมายในการพัฒนาคุณภาพชีวิตที่ดีให้กับพี่น้องประชาชน คือ “ต้องยั่งยืน” ด้วยกลไกของภาคีเครือข่ายที่ทํางานอย่างไม่ย่ําอยู่กับที่ มีใจที่รุกรบมุ่งมั่นในการ Change for Good สร้างสรรค์สิ่งที่ดีอยู่ตลอดเวลา มีอุดมการณ์ มีแรงปรารถนาให้บังเกิดประโยชน์หรือสิ่งที่ดีงามกับพี่น้องประชาชนเป็นลําดับแรก ประโยชน์ส่วนตนเป็นเรื่องรอง ดังพระราชดํารัส “ขอให้ถือประโยชน์ส่วนตนเป็นที่สอง ประโยชน์ของเพื่อนมนุษย์เป็นกิจที่หนึ่ง ลาภ ทรัพย์ และเกียรติยศ จะตกแก่ท่านเอง ถ้าท่านทรงธรรมะแห่งวิชาชีพไว้ให้บริสุทธิ์” ของสมเด็จพระมหิตลาธิเบศร อดุลยเดชวิกรม พระบรมราชชนก และพระราชดํารัส “คนดีของฉันรึ จะต้องเป็นคนดีที่ไม่พูดปด ไม่สอพลอ ไม่อิจฉาริษยา ไม่คดโกง และไม่มีความทะเยอทะยานอย่างบ้า ๆ แต่พยายามทําหน้าที่ของตนให้ดี ในขอบเขตของศีลธรรม” ของสมเด็จพระศรีนครินทราบรมราชชนนี รวมถึงพระบรมราโชวาท “งานราชการนั้น คืองานของแผ่นดิน ข้าราชการจึงต้องสําเหนียก ตระหนักอยู่ตลอดเวลา ถึงฐานะและหน้าที่ของตน แล้วตั้งใจปฏิบัติงานทุกอย่าง โดยเต็มกําลังสติปัญญาความสามารถ ด้วยความสุจริตเที่ยงตรง และด้วยความมีสติยั้งคิด รู้ว่าสิ่งใดถูก สิ่งใดผิด สิ่งใดควรกระทํา สิ่งใดควรงดเว้น เพื่อให้งานที่ทํา ปราศจากโทษเสียหาย และบังเกิดผลประโยชน์ที่แท้ คือ ความเจริญมั่นคงของประเทศชาติและประชาชน” ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่พระราชทานไว้เมื่อวันที่ 31 มีนาคม 2551 และพระบรมราโชวาท “งานราชการนั้น ต้องอาศัยความรู้ 3 ส่วนในการปฏิบัติ คือความรู้ในหลักวิชาที่ถูกต้อง แม่นยํา ลึกซึ้ง กว้างขวาง ความรู้ในการปฏิบัติบริหารงานตามภาระหน้าที่ และความรู้คิดวินิจฉัยที่ถูกต้องด้วยเหตุผล หลักวิชา และหลักธรรม ข้าราชการทุกคนจึงต้องสร้างสมอบรมความรู้ทั้งสามส่วนนี้ ให้สมบูรณ์พร้อม อย่าให้บกพร่องในส่วนใดเป็นอันขาด จะได้สามารถปฏิบัติงานให้บรรลุผลเป็นประโยชน์ที่แท้ทั้งแก่ประเทศชาติและประชาชน” ของพระบาทสมเด็จพระเจ้าอยู่หัว เมื่อวันที่ 5 มี.ค. 2563 ที่ขอให้ทุกคนได้น้อมนํามาเป็นหลักชัยในการฝึกตน ฝึกจิตใจ เพื่อตอบแทนบุญคุณแผ่นดิน ทําให้งานราชการซึ่งเป็นงานของแผ่นดิน โดยคํานึงถึงเกียรติภูมิของการเป็นข้าราชการในพระบาทสมเด็จพระเจ้าอยู่หัวที่รับผิดชอบต่อหน้าที่อย่างเต็มสติกําลังความสามารถ ซึ่งชีวิตการทํางานของข้าราชการทุกคนจะต้องพานพบกับการประเมินจากสังคมอยู่เสมอ ดังนั้น เรื่องใหญ่ที่เราต้องมั่นคง คือ ต้องช่วยกันน้อมนําแนวพระบรมราโชวาทของพระบาทสมเด็จพระเจ้าอยู่หัว “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้หลักปรัชญาของเศรษฐกิจพอเพียง” ด้วยการ “กล้าที่จะแก้ไขในสิ่งผิด”และสืบสานพระราชปณิธานในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “เราจะครองแผ่นดินโดยธรรมเพื่อประโยชน์สุขแห่งมหาชนชาวสยาม” ที่สะท้อนผ่านโครงการพระราชดําริที่พระราชทานไว้มากกว่า 4,000 โครงการ ทฤษฎีใหม่มากกว่า 40 ทฤษฎี อันเป็นพระราชกรณียกิจที่ครอบคลุมทุกมิติของชีวิตคนไทย ทั้งการศึกษา การพัฒนาเศรษฐกิจ สังคม สิ่งแวดล้อม ค่านิยม คุณธรรมจริยธรรม การประพฤติปฏิบัติในการที่จะทําให้ประเทศชาติอยู่รอด ทําให้พี่น้องประชาชนอยู่ดีมีสุข แก้ไขในสิ่งผิดทั้งเรื่องงาน เรื่องส่วนตัว และเรื่องความเชื่ออื่น ๆ ให้สมกับการเป็นข้าราชการที่ดีในพระบาทสมเด็จพระเจ้าอยู่หัว
“ปัจจัยสู่ความสําเร็จที่ นปส. 78 ทุกคน ในฐานะ “ผู้นํา” จะทําให้บรรลุตามเป้าหมายและอุดมการณ์ในการ “บําบัดทุกข์ บํารุงสุข” ให้กับพี่น้องประชาชนได้อย่างยั่งยืน คือ ต้องดึงเอาความรู้ (Knowledge) ความสามารถ (Ability) และทัศนคติ (Attitude) ที่ดี อันจะทําให้การทํางานสําเร็จได้ ซึ่งที่สําคัญที่สุดคือ Attitude เพราะถ้าเป็นลบ จะทําอะไรก็เกิดแต่เรื่องที่ไม่ดี แต่ถ้าทัศนคติดี ทัศนคติที่เป็นบวก ทําอะไรก็จะสําเร็จ ซึ่ง “ผู้นํา” ต้องสร้างโลกทัศน์ สร้าง Passion ให้ตนเองมีไฟอยู่เสมอ และรู้จักเลือกใช้คนที่มีความเหมาะสมกับงาน มีใจที่อยากจะทํางานให้ประสบความสําเร็จร่วมกับทีมงานภาคีเครือข่าย น้อมนําหลักปรัชญาของเศรษฐกิจพอเพียงมาเป็นหลักในการทํางาน ดังสะท้อนผ่านภาพวาดฝีพระหัตถ์ “โคก หนอง นา แห่งน้ําใจและความหวัง” นอกจากนี้ พระอัจฉริยภาพของล้นเกล้าฯ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่สะท้อนผ่าน ส.ค.ส. พระราชทาน ปี 2547 ซึ่งแสดงถึงลูกระเบิด 4 ลูก ทั้งที่มาจากเศรษฐกิจตกต่ํา มาจากสิ่งแวดล้อม มาจากโรคระบาด และมาจากความขัดแย้งของสังคม อันเป็นเครื่องเตือนพวกเราซึ่งเป็นข้าราชการ ซึ่งเป็นผู้นํา มาเป็นระยะเวลากว่า 18 ปีล่วงหน้าแล้ว พร้อมได้พระราชทานแนวทางแก้ไขปัญหาไว้ว่า “ความรัก ความสมัครสมาน สามัคคี จะทําให้พวกเราทุกคนอยู่รอด” อันเป็นทางออกของประเทศชาติของเรา ที่ นปส.78 ต้องเรียนรู้และน้อมนํามาประยุกต์ใช้ เป็นเครื่องมือประกอบการบริหารงานราชการให้เกิดผลสัมฤทธิ์ที่ดีอย่างยั่งยืนต่อพี่น้องประชาชน” นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ผู้เข้ารับการฝึกอบรมหลักสูตร นปส. รุ่น 78 ทุกคนจะเป็น Change agent เพื่อช่วยกัน Change for Good ให้เกิดขึ้นในครอบครัว ในที่ทํางาน ในชุมชน ในหมู่บ้าน และในจังหวัดได้ ต้องมีอุดมการณ์ มีแรงปรารถนาที่แรงกล้า ในการเสริมสร้างการมีส่วนร่วมของ 7 ภาคีเครือข่าย อันได้แก่ ภาครัฐ ภาคเอกชน ภาคผู้นําศาสนา ภาคผู้นําวิชาการ ภาคประชาชน ภาคประชาสังคม และภาคสื่อมวลชน สร้างพลังในการสร้างสิ่งที่ดี บริการประชาชนที่ดีให้เกิดขึ้น เพื่อให้การบําบัดทุกข์ บํารุงสุข บังเกิดความสําเร็จ โดยทํางานเป็นทีมที่ไม่มีบริบทของกระทรวง ทบวง กรม มาขีดกั้น เพื่อทุกคนได้เรียนรู้ ขบคิด ร่วมกัน และเมื่อสําเร็จการศึกษาอบรมแล้ว ต้องไปค้นหาคนที่มีจิตสาธารณะ ไปสร้างทีมที่ดีที่จะให้มาช่วยพวกเราในพื้นที่ต่าง ๆ หาคนที่พร้อมจะเสียสละแรงกายแรงใจ และกําลังทรัพย์อื่น ๆ ในภูมิสังคม “ทําสิ่งที่เป็นไปไม่ได้ (Impossible) ให้เป็นสิ่งที่ “ฉันทําได้” (I’m Possible) ด้วยการเปิดใจกว้าง นําเอาความรู้ความสามารถของทุกคนมาใช้ให้เป็นประโยชน์ (Open mind) และความร่วมมือร่วมแรงร่วมใจของทุกภาคีเครือข่าย เพราะประชาชนกําลังประสบกับปัญหาความเดือดร้อนจํานวนมากที่ไม่สามารถแก้ไขได้ด้วยตัวเอง ทีมที่ว่านี้จึงต้องเป็นคนในพื้นที่ที่รู้พื้นที่ รู้จักผู้คน รู้วัฒนธรรม ประเพณี ขนบ ธรรมเนียม เพื่อสามารถช่วยเหลือเกื้อหนุนเกื้อกูลผู้ด้อยโอกาส ผู้ตกทุกข์ได้ยากให้มีความสุขเพิ่มมากขึ้น
“ในชีวิตการทํางานของข้าราชการมีโครงสร้างการทํางานที่ใหญ่ ๆ อยู่ 3 สิ่ง คือ 1) ต้องเป็นคนที่แสดงให้เห็นถึงความรับผิดชอบต่องานประจํา (Routine Job) ด้วยการทํางานในหน้าที่ให้ดี อันเป็นผลงานขั้นต้นของทุกคน 2) ใช้แรงกล้าและความกล้าที่จะระดมสรรพกําลังของทีมงานมาช่วยกัน ขับเคลื่อน (Extra job, Flagship Project) อันจะเสริมทําให้งานบรรลุตามเป้าหมายการพัฒนาที่ยั่งยืนได้สําเร็จ และ 3) ต้องทําให้สังคมรับรู้ ด้วยการรายงาน สื่อสาร สร้างการรับรู้กับผู้คน (Report) ทําหน้าที่เป็นสื่อมวลชนที่เป็นทางการ คือ รายงานผู้บังคับบัญชา รายงานพี่น้องประชาชน และสื่อที่ไม่เป็นทางการ คือ ใช้ช่องทางสื่อสารในชีวิตประจําวันของตนเองสื่อสิ่งที่ทํา ประโยชน์ที่ประชาชนได้รับ และช่องทางที่สาธารณชนสามารถเข้าถึงประโยชน์จากงานที่เราทําให้มากที่สุด “ปลุกไฟในตัวให้ลุกโชนขึ้นมา และสร้าง Passion การเป็นข้าราชการในพระบาทสมเด็จพระเจ้าอยู่หัว ลุกขึ้นมาเป็นผู้นําในการสร้างทีมงาน เพื่อให้ทีมงานช่วยสนับสนุนการ Change for Good ให้กับสังคมในวงกว้าง จนกลายเป็นลูกโซ่แห่งการพัฒนาที่ยั่งยืน อันจะส่งผลทําให้ความตั้งใจในการรับราชการของทุกคน คือ “การได้ตอบแทนบุญคุณแผ่นดิน” ได้มีผลสัมฤทธิ์ที่เพิ่มทวีขึ้นกว่าที่เราทํามา เพื่อแก้ไขปัญหาความเดือดร้อนของพี่น้องประชาชน ขจัดความยากจน ทําให้พี่น้องประชาชนมีความสุขเพิ่มมากขึ้น ความทุกข์ลดน้อยลงจนหมดไป ด้วยการนําเศรษฐกิจพอเพียงไปสู่เป้าหมายการพัฒนาชีวิตของประชาชนคนไทยอย่างยั่งยืน” นายสุทธิพงษ์ฯ กล่าวในช่วงท้าย